UEFA
Unio Consociationum Pediludii Europaearum (UEFA, Anglice: Union of European Football Associations, Francogallice: Union des Associations Européennes de Football) est confoederatio administrativa pediludii Europae, quamquam aliqui socii regiones in Africa aut Asia habent. Ea una e sex confoederationibus societatis pediludii mundani FIFA est. UEFA ex 54 consociationibus nationalibus constat et anno 1954 constituta est. UEFA nationalium pediludii consociationum munere fungitur, certamina societatum et consociationum disponit (sicut Certamen Pedilusorium Europaeum UEFA, Ligam Victorum UEFA, Ligam Europaeam UEFA et Superpoculum UEFA) et praemia et leges internas moderat. Sedes UEFA abhinc anno 1995 Novioduni (Helvetiae) est, sed antea Lutetiae et Bernae sita erat. UEFA nunc ab iurisconsulto Sloveno Alexandro Ceferin praesidetur.